2018 yilning 7 aprel kuni Buxoro viloyati, Peshku tumanida istiqomat qiluvchi, 70 yoshni qarshi olgan otaxon Muhammad Qudratov O‘zbekiston bo‘ylab sayohat qilish maqsadida velosiped orqali o‘z sayohatini boshladi. Bu haqda Turizmni rivojlantirish davlat qo‘mitasi matbuot xizmati xabar qilmoqda. Foto: Turizmni rivojlantirish davlat qo‘mitasi matbuot xizmati Sayohatchi otaxon Buxoro – Samarqand – Toshkent – Namangan – Farg‘ona – Andijon – Termiz – Qarshi – Buxoro yo‘nalishi bo‘yicha sayohatni amalga oshirishni rejalashtirgan. «Mazkur sayohat orqali yurtimizda ichki turizmni rivojlantirishga o‘z hissamni qo‘shmoqchiman», – deb ta’kidlaydi Muhammad bobo. Foto: Turizmni rivojlantirish davlat qo‘mitasi matbuot xizmati Hozirgi kunga qadar otaxon, Buxoro – Samarqand yo‘nalishida hamda Buxoro viloyatidagi «Yetti Pir» ziyoratgohlari bo‘ylab velosipedda sayohatni amalga oshirgan. Foto: Turizmni rivojlantirish davlat qo‘mitasi matbuot xizmati